seungwon929/Th-miracl huggingface dataset:
การลอบสังหารจูเลียส ซีซาร์

การลอบสังหารจูเลียส ซีซาร์เป็นผลแห่งการคบคิดโดยสมาชิกวุฒิสภาโรมันหลายคน มีไกอัส แคสซัส ลอนไจนัสกับมาร์คัส จูนิอัส บรูตัสเป็นผู้นำ สมาชิกวุฒิสภาเหล่านี้ใช้มีดแทงจูเลียส ซีซาร์จนเสียชีวิต ณ ที่ติดกับโรงละครปอมปีย์ในวันไอดส์มีนาคม (15 มีนาคม) 44 ปีก่อนคริสตกาล ขณะนั้นซีซาร์เป็นผู้เผด็จการแห่งสาธารณรัฐโรมัน โดยวุฒิสภาเพิ่งประกาศให้เป็นผู้เผด็จการตลอดกาล () การประกาศดังกล่าวทำให้สมาชิกวุฒิสภาหลายคนเกรงว่าซีซาร์ต้องการโค่นล้มวุฒิสภาแล้วเป็นทรราชแทน ทว่าผู้คบคิดไม่สามารถฟื้นฟูสาธารณรัฐโรมัน ผลของการลอบสังหารนี้นำไปสู่สงครามกลางเมืองผู้ปลดปล่อย และการกำเนิดจักรวรรดิโรมันในบั้นปลาย
ออเรนจ์คาราเมล

ออเรนจ์คาราเมล (อังกฤษ: Orange Caramel; ฮันกึล: 오렌지 캬라멜; คะตะกะนะ: オレンジカラメル) เป็นวงหญิงล้วนสัญชาติเกาหลีใต้ และเป็นซับยูนิตของวง อาฟเตอร์สกูล มีสมาชิกทั้งหมด 3 คนคือ เรนะ, นานะ และลิซซี

ออเรนจ์คาราเมล เปิดตัวต่อสาธารณชนครั้งแรกเมื่อวันที่ 16 มิถุนายน 2553 ด้วยซิงเกิลแรก "Magic Girl" และได้ออกมินิอัลบั้มแรก "The First Mini Album" ในวันที่ 21 มิถุนายน 2553 ซึ่งมินิอัลบั้มนี้ประสบความสำเร็จทางด้านยอดขายเป็นอย่างมาก โดยสามารถทำอันดับยอดขายขึ้นสูงสุดที่อันดับ 2 และซิงเกิล "Magic Girl" เองก็ประสบความสำเร็จจากชาร์ตเพลงออนไลน์เช่นกัน โดยทำอันดับสูงสุดอยู่ที่อันดับ 18

มินิอัลบั้มนี้ยังได้วางขายในประเทศไต้หวัน ซึ่งรวมไปถึงเพลง "The Day You Went Away" เวอร์ชันภาษาจีนกลาง โดยได้ดัดแปลงมาจากเวอร์ชันของนักร้องสาว ซินดี้ หวัง (Cyndi Wang) และเวอร์ชันต้นฉบับของวงเอ็มทูเอ็ม (M2M)

ในวันที่ 18 พฤศจิกายน 2553 ออเรนจ์คาราเมลได้ออกมินิอัลบั้มชุดที่สอง "The Second Mini Album" โดยมีซิงเกิล "A~ing♡" เป็นซิงเกิลโปรโมท มินิอัลบั้มชุดที่สองนี้ทำอันดับยอดขายอยู่ที่อันดับ 10 และซิงเกิลโปรโมท "A~ing♡" ทำอันดับสูงสุดอยู่ที่อันดับ 5 ในชาร์ตเพลง ต่อมาได้ออกซิงเกิลที่สองของมินิอัลบั้มนี้ "Not Yet..." ซึ่งทำอันดับสูงสุดอยู่ที่อันดับ 42 ในชาร์ตเพลง

ในวันที่ 30 มีนาคม 2554 ออเรนจ์คาราเมลได้ออกซิงเกิล "Bangkok City" (แบงคอก ซิตี) ซึ่งเป็นซิงเกิลในโปรเจกต์ "One Asia" ซิงเกิลนี้สามารถทำอันดับสูงสุดอยู่ที่อันดับ 3 ในชาร์ตเพลง ซึ่งถือว่าเป็นซิงเกิลที่ประสบความสำเร็จในชาร์ตเพลงสูงที่สุดของออเรนจ์คาราเมลจนถึงปัจจุบัน

ในวันที่ 13 ตุลาคม 2554 ออเรนจ์คาราเมลได้ต่อยอดความสำเร็จของโปรเจกต์ "One Asia" ด้วยการออกซิงเกิล "Shanghai Romance" ซึ่งได้รับผลตอบรับที่ดีเช่นเดียวกัน โดยทำอันดับสูงสุดอยู่ที่อันดับ 8 ในชาร์ตเพลง ต่อมาซิงเกิลนี้ได้ถูกนำมาทำใหม่เป็นเวอร์ชันภาษาญี่ปุ่น โดยเป็นซิงเกิลพิเศษที่อยู่ในอัลบั้ม "Playgirlz" ซึ่งเป็นอัลบั้มภาษาญี่ปุ่นชุดแรกของอาฟเตอร์สกูล

ออเรนจ์คาราเมล เปิดตัวที่ประเทศญี่ปุ่นครั้งแรกในวันที่ 5 กันยายน 2555 ด้วยการออกซิงเกิลแรก "My Sweet Devil" ซึ่งเป็นการนำเอาเพลงของนักร้องดูโอยอดนิยมในยุค 1970 อย่างวง แคนดีส์ (Candies) มาทำใหม่ในสไตล์ของออเรนจ์คาราเมล

ในสัปดาห์ต่อมา ออเรนจ์คาราเมลกลับมายังเกาหลีใต้ และได้ออกอัลบั้มเต็มชุดแรกของพวกเธอ "Lipstick" ในวันที่ 13 กันยายน 2555 โดยมีซิงเกิลชื่อเดียวกับอัลบั้ม "Lipstick" เป็นซิงเกิลโปรโมท ซึ่งซิงเกิล "Lipstick" นี้สามารถทำอันดับสูงสุดอยู่ที่อันดับ 5 ในชาร์ตเพลง

ในวันที่ 13 มีนาคม 2556 ออเรนจ์คาราเมลได้ออกอัลบั้มเต็มภาษาญึ่ปุ่นชุดแรก "Orange Caramel"

ในวันที่ 12 มีนาคม 2557 ออเรนจ์คาราเมล ได้ออกซิงเกิล "Catallena" ซึ่งเป็นซิงเกิลที่สามของพวกเธอ โดยการออกซิงเกิลครั้งนี้นับเป็นการกลับมาออกผลงานเพลงที่เกาหลีใต้อีกครั้งในรอบ 1 ปี 6 เดือน ของออเรนจ์คาราเมล ซิงเกิล "Catallena" นี้สามารถทำอันดับสูงสุดอยู่ที่อันดับ 6 ในชาร์ตเพลง

ในวันที่ 20 พฤษภาคม 2557 ออเรนจ์คาราเมลได้ปล่อยซิงเกิล "Abing Abing" ซึ่งเป็นซิงเกิลพิเศษที่ใช้ในการโปรโมทน้ำแข็งใส(บิงซู)ของ บาสกิน รอบบินส์ (Baskin Robbins) ที่พวกเธอเป็นพรีเซนเตอร์

ในวันที่ 18 สิงหาคม 2557 ออเรนจ์คาราเมลได้ปล่อยซิงเกิลที่ 4 "My Copycat" ซึ่งซิงเกิลนี้ทำยอดขายอยู่ในอันดับที่ 8 ของอัลบั้มชาร์ต และอยู่ในอันดับที่ 16 ของดิจิตอลซิงเกิลชาร์ต ซึ่งต่อมาในวันที่ 3 กันยายน ก็ได้ปล่อยมิวสิควิดีโอเพลงที่ 2 ของซิงเกิลอัลบั้มชุดนี้ ชื่อว่า "The Gangnam Avenue" ออกมา

"บทความหลักดูบทความที่ รายชื่อผลงานของวงออเรนจ์คาราเมล"
ลูพีตา ญองอ

ลูพีตา อามอนดี ญองอ () เป็นนักแสดงชาวเคนยา-เม็กซิโก หลังจากจบปริญญาตรีที่มหาวิทยาลัยแฮมเชียร์โดยศึกษาภาพยนตร์และละคร ญองอทำงานเป็นผู้ช่วยการผลิตภาพยนตร์ฮอลลีวูดใน ค.ศ. 2008 การแสดงครั้งเธอเล่นภาพยนตร์สั้นเรื่อง "East River" และเวลาต่อมา เธอได้แสดงซีรีส์โทรทัศน์เรื่อง "Shuga" ใน ค.ศ. 2009 นอกจากนี้เธอได้เขียน ผลิต และกำกับภาพยนตร์สารคดีเรื่อง "In My Genes"

จากนั้น ญองอเรียนจบปริญญาโทสาขาการแสดงจากวิทยาลัยการละคร มหาวิทยาลัยเยล งานแสดงภาพยนตร์ครั้งแรกของเธอคือภาพยนตร์ของสตีฟ แม็กควีน เรื่อง "12 Years a Slave" ใน ค.ศ. 2013 ทำให้ได้ความยอมรับอย่างกว้างขวางกับการแสดงของเธอ เธอได้รับรางวัลออสการ์สาขานักแสดงสมทบหญิงยอดเยี่ยม และได้เข้าชิงรางวัลอื่น ๆ
ประเทศออสเตรียในโอลิมปิกฤดูหนาว 2014

ประเทศออสเตรียในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 132 คน ใน 14 ชนิดกีฬา โดยเป็นชาย 90 คน และหญิง 42 คน โดยทำผลงานได้ไป 4 เหรียญทอง 8 เหรียญเงิน 5 เหรียญทองแดง อยู่ในอันดับที่ 9 ของการแข่งขันโอลิมปิกฤดูหนาว 2014
ประเทศบอสเนียและเฮอร์เซโกวีนาในโอลิมปิกฤดูหนาว 2014

ประเทศบอสเนียและเฮอร์เซโกวีนาในโอลิมปิกฤดูหนาว 2014 ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์  พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 5 คน ใน 3 ชนิดกีฬา
โฮวา ไทป์-89

โฮวา ไทป์-89 (; ) เป็นชื่อเรียกที่อ้างอิงถึง "ไรเฟิล ไทป์89 5.56 มม." (89式5.56mm小銃) เป็นปืนเล็กยาวจู่โจมญี่ปุ่น ที่ได้รับการนำมาใช้โดยกองกำลังป้องกันตนเองญี่ปุ่น ซึ่งเป็นหน่วยทีมรักษาความปลอดภัยพิเศษของหน่วยยามฝั่งญี่ปุ่น และทีมจู่โจมพิเศษ ไม่เคยมีการส่งอาวุธนี้ออกนอกประเทศญี่ปุ่นเนื่องจากนโยบายต่อต้านการส่งออกอาวุธยุทโธปกรณ์ที่เข้มงวด ปืนนี้เป็นที่รู้จักในปฏิบัติการเจ.จี.เอส.ดี.เอฟ ในฐานะคู่หู

ปืนนี้ได้เข้ามาแทนที่ปืนไรเฟิลที่ใช้กระสุนขนาดใหญ่อย่างโฮวา ไทป์-64 ในหน่วยรบแถวหน้า
โกโจ

โกโจ () เป็นเมืองในจังหวัดนาระ ประเทศญี่ปุ่น สถาปนาขึ้นเป็นเมืองเมื่อวันที่ 15 ตุลาคม ค.ศ. 1957 มีขนาดพื้นที่ทั้งสิ้น 291.98 ตารางกิโลเมตร มีจำนวนประชากรประมาณ 35,380 คน ในปี ค.ศ. 2011

ภูมิประเทศส่วนมากเป็นภูเขาตั้งอยู่ทางทิศตะวันตกของจังหวัดนาระ มีแม่น้ำโยชิโนะไหลผ่าน เป็นแหล่งปลูกพลับที่สำคัญ
เอนเกลส์ (แคว้นซาราตอฟ)

เอนเกลส์ () เป็นเมืองในแคว้นซาราตอฟ ประเทศรัสเซีย เมืองตั้งชื่อตามฟรีดริช เองเงิลส์ นักสังคมนิยมชาวเยอรมัน เป็นเมืองท่าบนฝั่งแม่น้ำวอลกา ตรงข้ามกับเมืองซาราตอฟทั้ง 2 เมืองเชื่อมต่อด้วยสะพานที่สร้างขึ้นในปี ค.ศ. 1965 เมืองมีประชากร 202,419 คน
บีร์จันด์

บีร์จันด์ ( , อักษรโรมัน Bīrjand และ Birdjand) เป็นเมืองทางตะวันออกของประเทศอิหร่าน เป็นที่รู้จักในเรื่อง หญ้าฝรั่น บาร์เบอร์รี และพรม รวมถึงพรมถักส่งออก เมืองมีประชากร 157,848 คน จากการสำรวจประชากรครั้งสุดท้ายอย่างเป็นทางการในปี ค.ศ. 2006
เบลมอิตออนเดอะบูกี

เบลมอิตออนเดอะบูเกิล () เป็นเพลงดิสโก้ ของวงเดอะแจ็กสันส์ วางจำหน่ายเมื่อวันที่ 23 สิงหาคม ค.ศ. 1978 แต่งโดย Mick Jackson, Dave Jackson และ Elmar Krohn
แดนซิงเมชีน

แดนชิงแมกชีน () เป็นเพลงในปี ค.ศ. 1973 ที่บันทึกเสียงโดย เดอะแจ็กสันไฟฟ์ ออกจำหน่ายเป็นซืงเกิลในปี ค.ศ. 1974 ซิงเกิลนี้ติดชาร์ตอันดับที่ 2 ของBillboard pop music charts ในเดือนพฤษภาคม ค.ศ. 1974 และอันดับที่ 1 ของR&B charts
แคนยูฟิลอิต (เพลงเดอะแจ็กสันส์)

แคนยูฟิลอิต () เป็นเพลงแนวฟังก์ และโซล ทีบันทึกเสียงโดย เดอะแจ็กสันส์ บันทึกเสียงเมื่อเดือนมีนาคม ค.ศ. 1980 และจำหน่ายเมื่อวันที่ 22 กันยายน ค.ศ. 1980 ในซิงเกิลอัลบั้มTriumph

แต่งโดยพี่ชาย ไมเคิล แจ็กสัน และแจ็คกี้ แจ็กสัน เพลงที่โดดเด่นนำโซโลโดย แรนดี แจ็กสัน และไมเคิล แจ็กสัน จำหน่ายเป็นซิงเกิลในปี ค.ศ. 1981 ติดชาร์ตอันดับที่ 77 ของเพลงป็อป และอันดับที่ 30 ของเพลง R&B ในสหรัฐอเมริกา แต่ติดอันดับที่ 6 ในสหราชอาณาจักร และอันดับที่ 2 ในเนเธอร์แลนด์ ในปี ค.ศ. 1981
นางงามจักรวาล 1965

นางงามจักรวาล 1965 () เป็นการจัดการประกวดนางงามจักรวาลครั้งที่ 14 จัดเมื่อวันที่ 24 กรกฎาคม พ.ศ. 2508 ณ ไมแอมีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 57 คน จากทั่วโลก โดยมี โครินนา โซเพอี ผู้ครองตำแหน่งนางงามจักรวาลปี 1964 เป็นผู้มอบมงกุฏให้กับ อาภัสรา หงสกุล สาวงามวัย 17 ปีจากประเทศไทย ครองตำแหน่งนางงามจักรวาลในปีนี้มี 57 ผู้เข้าประกวด ดังต่อไปนี้
ธาตุกถาปกรณ์อรรถกถา

ธาตุกถาปกรณ์อรรถกถา เป็นคัมภีร์อรรถกถาอธิบายความในธาตุกถาปกรณ์ ในพระอภิธรรมปิฎก ของพระไตรปิฎกภาษาบาลี ซึ่งธาตุกถา มีเนื้อหาสำคัญอยู่ที่การสงเคราะห์เข้ากันได้หรือไม่ได้ของธรรม 3 ประการ คือ ขันธ์ 5 อายตนะ ธาตุ

ธาตุกถาปกรณ์อรรถกถา เป็นส่วนหนึ่งในปรมัตถทีปนี หรือปัญจปกรณัฏฐกถา หรือ อรรถกถาปัญจปกรณ์ หรือบางทีก็เรียกว่า "ปรมัตถทีปนี ปัญจัปปกรณัฏฐกถา ธาตุกถาวัณณา" เป็นผลงานของพระพุทธโฆสะ แต่งตามคำอาราธนาของพระจุลลพุทธโฆสะชาวลังกา เมื่อราวพุทธศตวรรษที่ 1000 - 1,100 ซึ่งปรมัตถทีปนี หรือปัญจัปปกรณัฏฐกถา นั้นเป็นการอธิบายเนื้อความในปกรณ์ทั้ง 5 ของพระพระอภิธรรมปิฎก 5 คัมภีร์ คือ ธาตุกถา ปุคคลบัญญัติ กถาวัตถุ ยมก และปัฏฐาน โดยธาตุกถาปกรณ์อรรถกถา เป็นส่วนหนึ่งของคัมภีร์ปรมัตถทีปนี ซึ่งมีเนื้อหาครอบคลุม และใหญ่โตมโหมาร

ทั้งนี้ โดยเหตุที่ธาตุกถามักรวมกับปุคคลบัญญัติอยู่ในเล่มเดียวกัน อรรถกถาของทั้ง 2 ปกรณ์ของพระอภิธรรมปิฎกนี้ จึงมักรวมเป็นฉบับเดียวกัน แต่ในบางกรณีก็แยกเป็นเอกเทศจากกัน

โดยเหตุที่พระอภิธรรมปิฎก มีเนื้อหาเป็นข้อธรรมล้วน ๆ ไม่มีความเกี่ยวข้องกับเหตุการณ์และบุคคล จึงมีความยากที่จะทำความเข้าใจ พระอรรถกถาจารย์จึงต้องมีการขยายความเนื้อหาในปกรณ์ หรือพระอภิธรรมปิฎกเล่มต่าง ๆ ด้วยการเสริมเนื้อเรื่องที่มีความเกี่ยวข้องกับหัวข้อธรรมนั้นๆ พร้อมทั้งมีการอธิบายคำสัพท์ที่สำคัญ เพื่เอให้ผู้ศึกษาสามารถเข้าใจได้ง่ายขึ้น และเข้าถึงความลึกซึ้งของพระอภิธรรมปิฎกได้มากขึ้น

ในธาตุกถาปกรณ์อรรถกถา พระพุทธโฆสะให้คำอธิบายที่ไม่ยืดยาวนัก เนื่องจากในธาตุกถาปกรณ์มีการอธิบายลักษณะธรรมต่าง ๆ อย่างกระชับเป็นทุนเดิมอยู่แล้ว โดยท่านผู้รจนาจะใช้วิธีสรุปความจากเนื้อหาในปกรณ์ให้มีความรวบรัดยิ่งขึ้น ด้วยถ้อยความที่ง่ายต่อการเข้าใจยิ่งขึ้น เช่นในสังคหิเตนอสังคหิตปทนิทเทส มีการยกหัวข้อย่อยของนิทเทสมาอธิบายพอให้เกิดความเข้าใจ

เช่น อรรถกถาสัจจนิทเทส ท่านผู้รจนาได้ชี้แจงจุดที่น่าจะก่อให้เกิดความกังขาไว้เป็นข้อความสั้น ๆ เกี่ยวเนื่องกับเหตุที่มีการลำดับของมัคคสัจ หรือในอรรถกถาอินทริยนิทเทส ท่านผู้รจนาได้อธิบายโดยวิธีการรวบยอดว่า "รูปชีวิตินทรีย์นับสงเคราะห์ได้ด้วยรูปขันธ์ อรูปชีวิตินทรีย์นับสงเคราะห์ได้ด้วยสังขารขันธ์" และอินทรีย์ที่เหลือก็มีการกำหนดในลักษณะเดียวกัน เป็นต้น

อย่างไรก็ตาม บางอรรถาธิบายก็มีเนื้อหายาวกว่าเนื้อความในปกรณ์ เช่นอรรถกถาปฏิจจสมุปปาทนิทเทส ในอรรถกถาสังคหาสังคหปทนิทเทส โดยในนิทเทสนี้ ท่านผู้รจนาได้ทำการอธิบายทั้งมูลเหตุที่พระผู้มีพระภาคเจ้าทรงมิได้มีพระดำรัสดังนั้น และเหตุใดพระองค์จะจึงมีพระดำรัสดังนั้น เช่นเหตุใดจึงทรงตรัสว่า " เอกาทสหายตเนหิ สตฺตรสหิ ธาตูหิ" นอกจากนี้ ยังมีการขยายความข้อความสำคัญเช่น "ทฺวีหิ อายตเนหิ" หมายความว่า "อายตนะ 2 คือ รูปายตนะและธัมมายตนะ" เป็นต้น

ชั้นฎีกา

ชั้นอนุฎีกา

ชั้นโยชนา
อาลิตเซีย แลชต์ชึญสกา

อาลิตเซีย แลชต์ชึญสกา () เกิดวันที่ 18 มิถุนายน ค.ศ. 1988 ที่เมืองลูบัญ เป็นนักกีฬาวอลเลย์บอลชาวโปแลนด์ผู้ทำหน้าที่ในตำแหน่งมือเซต เธอเป็นตัวแทนวอลเลย์บอลเยาวชนหญิงทีมชาติโปแลนด์ และปัจจุบัน เธออยู่สังกัดเคอเพอนิคเคอร์ เอ็สเซ
อาลิตเซียเป็นลูกสาวของผู้ฝึกสอนชื่อ กชึชตอฟา แลชต์ชึญสกา และเป็นน้องสาวของนักวอลเลย์บอลชื่อ วียอแลตือ แลชต์ชึญสกา
วอตมอร์แคนไอกีฟ

วอตมอร์แคนไอกีฟ () เป็นเพลงที่แต่งขึ้นโดย ไมเคิล แจ็กสัน และบันทึกเสียงโดยกลุ่มนักร้องชาวอเมริกันเพื่อเป็นในวินาศกรรม 11 กันยายน ในปี ค.ศ. 2001 แรงบันดาลใจสำหรับเพลงที่ได้มาครั้งแรกที่แจ็คสันหลังจากการประชุมกับประธานาธิบดีของแอฟริกาใต้ เนลสัน แมนเดลา ในช่วงปลายทศวรรษ 1990 เพลงที่จะได้รับการออกฉายครั้งแรกในคอนเสิร์ตแจ็คสัน แต่นักร้องไม่สามารถดำเนินการได้ เพลงยังไม่ได้รับการปล่อยอย่างเป็นทางการแม้จะมีนักร้องเพลงป๊อปที่มีการระบุว่าจะออกเป็นซิงเกิ้ลการกุศลสำหรับอพยพของ สงครามคอซอวอ ซึ่งจบลงในปี ค.ศ. 1999
แอบรักออนไลน์

แอบรักออนไลน์ เป็นละครโทรทัศน์ไทย จากบทประพันธ์ของ ร่มแก้ว นำแสดงโดย แอน ทองประสม รับบทเป็น อวัศยา ปีเตอร์ คอร์ป ไดเรนดัล รับบท ลิปดา ปริญ สุภารัตน์ รับบทเป็น ปราณนต์ และ คิมเบอร์ลี แอน เทียมศิริ รับบทเป็น พริบพราว ออกอากาศทุกวันพุธ–พฤหัสบดี เวลา 20:15–22:45 น. เริ่มตอนแรกวันพุธที่ 7 มกราคม พ.ศ. 2558–วันพุธที่ 25 กุมภาพันธ์ พ.ศ. 2558 และออกอากาศซ้ำทุกวันจันทร์-ศุกร์ เวลา 14.10-15.25 น. เริ่มตอนแรกวันพุธที่ 20 มกราคม พ.ศ. 2559–วันพฤหัสบดีที่ 3 มีนาคม พ.ศ. 2559
พระพุทธจุฬารักษ์

พระพุทธจุฬารักษ์ เป็นพระพุทธรูปประธานในพระอุโบสถวัดราชสิทธาราม ศิลปะรัตนโกสินทร์ ปางมารวิชัย วัสดุปูนปั้นลงรักปิดทอง ขนาดหน้าตัก 5 ศอก 2 นิ้ว สูงจรดพระรัศมี 6 ศอก 1 คืบ
พระพุทธรูปองค์นี้ไม่ปรากฏเรื่องราวการสร้างที่ชัดเจน กล่าวกันมาแต่เพียงว่า เป็นฝีมือพระมหากษัตริย์ 2 พระองค์ พระบาทสมเด็จพระพุทธเลิศหล้านภาลัย ทรงปั้นส่วนพระเศียร ส่วนพระบาทสมเด็จพระนั่งเกล้าเจ้าอยู่หัว ทรงปั้นพระวรกาย และถวายพระนามว่า พระพุทธจุฬารักษ์
เบื้องหน้าพระพุทธจุฬารักษ์ ประดิษฐานพระพุทธสาวกสำคัญ 3 พระองค์อยู่ด้านซ้ายขวา คือ พระโมคคัลลานะ พระสารีบุตร และองค์กลาง คือ พระอานนท์
กรมศิลปากร ได้ประกาศขึ้นทะเบียนโบราณวัตถุสถาน ในราชกิจจานุเบกษา เล่ม 66 ตอนที่ 64 วันที่ 22 พฤศจิกายน 2492
โดเมนีโก ซาวีโอ

โดเมนีโก ซาวีโอ () หรือ นักบุญดอมินิก ซาวีโอ เป็นเยาวชนชาวอิตาลี ศิษย์นักบุญโจวันนี บอสโก ถึงแก่มรณกรรมตั้งแต่อายุเพียง 14 ปี ต่อมาได้รับการประกาศเป็นนักบุญโดยสมเด็จพระสันตะปาปาปิอุสที่ 12 นับเป็นนักบุญที่อายุน้อยที่สุดที่ไม่ใช่มรณสักขีในคริสตจักรโรมันคาทอลิก

โดเมนีโก ซาวีโอ เกิดเมื่อวันที่ 2 เมษายน ค.ศ. 1842 ที่เขตเทศบาลเมืองรีวาเปรสโซกีเอรี แคว้นปีเยมอนเต ประเทศอิตาลี โดเมนีโกมีความศรัทธาในศาสนามาตั้งแต่เด็ก สามารถจำบทภาวนาต่าง ๆ ได้ตั้งแต่อายุเพียง 4 ขวบ เขาได้รับศีลมหาสนิทครั้งแรกเมื่ออายุ 7 ขวบ และเลือกคติพจน์ประจำตัวว่า "La morte ma non peccati" (ยอมตายดีกว่าทำบาป) โดเมนีโกเป็นเด็กเรียบร้อย ขยัน ตั้งใจเรียน มีคุณธรรม เขาได้พบกับบาทหลวงโจวันนี บอสโก ครั้งแรกเมื่อวันที่ 2 ตุลาคม ค.ศ. 1854 และได้ย้ายตามท่านไปเรียนที่ศูนย์เยาวชนวัลดอกโก (Valdocco) ที่ตูริน โดเมนีโกตั้งใจจะบวชเป็นบาทหลวงเมื่อโตขึ้น คุณพ่อบอสโกได้เอาใจใส่อบรมโดเมนีโกอย่างดี เพื่อให้เขามั่นคงและเติบโตในหนทางแห่งความดี

โดเมนีโกมีปัญหาด้านสุขภาพอย่างรุนแรง จึงต้องออกจากศูนย์กลับไปพักรักษาตัวที่บ้าน อาการยังคงทรุดลงเรื่อย ๆ จนถึงแก่มรณกรรมด้วยโรคเยื่อหุ้มปอดอักเสบในตอนเย็นของวันที่ 9 มีนาคม ค.ศ. 1857 หลังจากคุณพ่อบอสโกทราบข่าวไม่นาน ท่านจึงเขียนชีวประวัติของเขาในชื่อว่า "Vita del giovanetto Savio Domenico" (ชีวิตของโดเมนีโก ซาวีโอ) เพื่อเผยแพร่เกียรติคุณความดีงามของเขา ซึ่งเป็นเอกสารสำคัญชิ้นหนึ่งที่ทำให้เขาได้รับประกาศเป็นนักบุญในเวลาต่อมา

ความประพฤติที่เปี่ยมด้วยความดีงาม ทำให้ในปี ค.ศ. 1933 สมเด็จพระสันตะปาปาปิอุสที่ 11 ประกาศให้โดเมนีโกเป็นผู้น่าเคารพ ต่อมาได้รับการประกาศเป็นบุญราศีในปี ค.ศ. 1950 และเป็นนักบุญในปี ค.ศ. 1954 โดยสมเด็จพระสันตะปาปาปิอุสที่ 12
หม่อมเจ้าขจรจิรพันธ์ จิรประวัติ

พลโท หม่อมเจ้าขจรจิรพันธ์ จิรประวัติ (16 ตุลาคม พ.ศ. 2455 - 14 สิงหาคม พ.ศ. 2514) เป็นพระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าสุมนมาลย์ จิรประวัติ (โสณกุล) และเป็นพระนัดดาในพระบาทสมเด็จพระจุลจอมเกล้าเจ้าอยู่หัว

หม่อมเจ้าขจรจิรพันธ์ จิรประวัติ ประสูติเมื่อวันที่ 16 ตุลาคม พ.ศ. 2455 เป็นพระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าสุมนมาลย์ จิรประวัติ

หม่อมเจ้าขจรจิรพันธ์ จิรประวัติ มีพระอนุชาร่วมพระบิดาและพระมารดา 1 พระองค์ ดังนี้

นอกจากนี้ พระเชษฐภคินีและพระเชษฐาร่วมพระบิดา แต่ต่างพระมารดา 4 พระองค์ ดังนี้

หม่อมเจ้าขจรจิรพันธ์ จิรประวัติ ประสูติที่กรุงโคเปนเฮเกน ได้รับการศึกษาตามพระฐานะในพระนคร แม่จะมีพระพลามัยค่อนข้างอ่อน แต่อาศัยท่านหญิงมารดาเป็นผู้สนพระทัยในการเลี้ยงเด็ก จึงประคับประคองตลอดมาได้ จนมีพระชันษาสมควรจึงส่งไปเรียนที่โรงเรียนเทพศิรินทร์ แล้วไปเรียนต่อที่ประเทศอังกฤษ แล้วต่อไปจึงได้ไปเล่าเรียนที่มหาวิทยาลัยในเดนมาร์ก เรียนสำเร็จกลับเข้ามาทำงานเป็นหลักฐานในบริษัทค้าขายต่างๆ เช่น ที่บริษัทบอร์เนียว บี.โอ.เอ.ซี. บริษัทการบินไทย และบริษัทการบิน พี.เอ.เอ. บรรดาผู้ที่เกี่ยวข้องกับพระองค์ต่างเห็นเหมือนกันว่า หม่อมเจ้าขจรจิรพันธ์ทำงานเด็ดเดี่ยวไม่มีย่อท้อ แม้ในการงานที่มิใช่อาชีพ เช่นงานของสโมสรโรตารี่ ได้ตั้งใจทำงานด้วยความเข้มแข็งและเที่ยงธรรมทุกด้าน

หม่อมเจ้าขจรจิรพันธ์ จิรประวัติ สิ้นชีพิตักษัยเมื่อ 14 สิงหาคม พ.ศ. 2514 พระชันษา 59 ปี

หม่อมเจ้าขจรจิรพันธ์ จิรประวัติ เสกสมรสกับ หม่อมราชวงศ์กุลปราโมทย์ สวัสดิกุล

สืบราชตระกูล พระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดช
พระวรวงศ์เธอ พระองค์เจ้าแก้วกัลยาณี

พระวรวงศ์เธอ พระองค์เจ้าแก้วกัลยาณี (พระนามเดิม: หม่อมเจ้าแก้วกัลยา สุประดิษฐ์; พ.ศ. 2392 - 3 ธันวาคม พ.ศ. 2456) เป็นพระธิดาในพระเจ้าบรมวงศ์เธอ กรมหมื่นวิษณุนาถนิภาธร กับหม่อมจิ๋ม สุประดิษฐ์ ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมราชวงศ์แก้วกัลยา สุประดิษฐ์ สมภพเมื่อ พ.ศ. 2392 ในสมัยรัชกาลที่ 3 ขณะนั้น พระบิดายังเป็น หม่อมเจ้าสุประดิษฐ์ โอรสในเจ้าฟ้ามงกุฎ ต่อมาในสมัยรัชกาลที่ 4 จึงได้เป็น หม่อมเจ้า ชั้นหลานหลวง พระบาทสมเด็จพระจอมเกล้าเจ้าอยู่หัว ได้ทรงชุบเลี้ยงหม่อมเจ้าแก้วกัลยาคล้ายกับพระเจ้าลูกเธอในพระองค์ ถึงกับโปรดเกล้าฯ ให้เข้าแห่ต่อท้ายกระบวนแห่โสกันต์พระเจ้าลูกเธอ พระองค์เจ้าทักษิณชา พระเจ้าลูกเธอ พระองค์เจ้าโสมาวดี และพระเจ้าลูกเธอ พระองค์เจ้าประภัศรด้วย

ในสมัยรัชกาลที่ 5 ได้ทรงรับราชการฝ่ายใน ทรงปฏิบัติเป็นพระอภิบาลในพระบาทสมเด็จพระมงกุฎเกล้าเจ้าอยู่หัว ตั้งแต่เสด็จพระราชสมภพจนกระทั่งเจริญพระชนมพรรษาได้ 10 พรรษา ครั้นต่อมา ปี พ.ศ. 2456 พระบาทสมเด็จพระมงกุฎเกล้าเจ้าอยู่หัวมีพระราชหฤทัยรำลึกถึงคุณความดีของหม่อมเจ้าแก้วกัลยาที่ได้ทรงทำหน้าที่พระอภิบาลพระองค์มาโดยมิได้บกพร่อง จึงทรงพระกรุณาโปรดเกล้าฯ สถาปนาพระอิสริยยศเป็น "พระวรวงศ์เธอ พระองค์เจ้าแก้วกัลยาณี" ทรงศักดินา 3000

พระวรวงศ์เธอ พระองค์เจ้าแก้วกัลยาณี เสกสมรสกับหม่อมเจ้าเดช นพวงศ์ พระโอรสในพระเจ้าบรมวงศ์เธอ กรมหมื่นมเหศวรศิววิลาส

พระวรวงศ์เธอ พระองค์เจ้าแก้วกัลยาณี สิ้นพระชนม์เมื่อวันที่ 3 ธันวาคม พ.ศ. 2456 ในรัชกาลที่ 6 พระราชทานเพลิงพระศพ ณ วัดราชาธิวาส เมื่อวันที่ 26 พฤษภาคม พ.ศ. 2457
แหวนสวาท

แหวนสวาท เป็นละครแนวโรแมนติก ดราม่า แฟนตาซี บทประพันธ์โดย ตรี อภิรุม กำกับการแสดงโดย ธีระศักดิ์ พรหมเงิน ผลิตโดย กันตนา นำแสดงโดย ธันวา สุริยจักร, อนุวัฒน์ ชูเชิดรัตนา, เขมนิจ จามิกรณ์ , เซฟฟานี่ อาวะนิค, ศุภมร โคร์นิน,ดวงดาว จารุจินดา และนักแสดงอีกมากมาย เริ่มออกอากาศ 21 มีนาคม 2558 ทาง ช่อง 7 สี และ ช่อง 7 HD
เนวิล เชมเบอร์ลิน

อาร์เธอร์ เนวิล เชมเบอร์ลิน () เป็นนักการเมืองพรรคอนุรักษนิยมชาวอังกฤษ เป็นนายกรัฐมนตรีสหราชอาณาจักรตั้งแต่พฤษภาคม ค.ศ. 1937 ถึงพฤษภาคม ค.ศ. 1940 เชมเบอร์ลินเป็นที่รู้จักกันดีที่สุดจากนโยบายจำยอมสละของเขา นโบบายนี้ถูกวิจารณ์ว่าเป็นสาเหตุทำให้นาซีเยอรมนีเข้มแข็งเกินไป โดยเฉพาะอย่างยิ่งการลงนามความตกลงมิวนิกของเขาในปี 1938 ซึ่งยอมยกภูมิภาคซูเดเตนลันด์ที่ประชากรพูดภาษาเยอรมันของประเทศเชโกสโลวาเกียให้เยอรมนี ทว่าเมื่ออดอล์ฟ ฮิตเลอร์ยังคงก้าวร้าวโดยบุกครองโปแลนด์ บริเตนจึงประกาศสงครามต่อเยอรมนีเมื่อวันที่ 3 กันยายน 1939 และเชมเบอร์ลินนำบริเตนผ่านแปดเดือนแรกของสงครามโลกครั้งที่สอง

หลังทำงานในธุรกิจและการปกครองส่วนท้องถิ่นและให้หลังดำรงตำแหน่งผู้อำนวยการราชการแห่งชาติช่วงสั้น ๆ ในปี 1916-1917 เชมเบอร์ลินตามบิดา โจเซฟ เชมเบอร์ลิน และพี่ชายต่างมารดา ออสเตน เชมเบอร์ลิน เป็นสมาชิกรัฐสภาในการเลือกตั้งทั่วไปปี 1918 ขณะอายุได้ 49 ปี เขาปฏิเสธตำแหน่งรัฐมนตรีผู้น้อย โดยคงเป็นผู้นั่งที่นั่งหลัง (backbencher) จนปี 1922 เขาได้รับเลื่อนตำแหน่งอย่างรวดเร็วในปี 1923 เป็นรัฐมนตรีว่าการกระทรวงสาธารณสุข แล้วเป็นรัฐมนตรีว่าการกระทรวงการคลัง หลังรัฐบาลที่มีพรรคแรงงานนำอายุสั้น เขากลับมาเป็นรัฐมนตรีว่าการกระทรวงสาธารณสุข ริเริ่มมาตรการปฏิรูปต่าง ๆ ตั้งแต่ปี 1924 ถึง 1929 เขาได้รับแต่งตั้งเป็นรัฐมนตรีว่าการกระทรวงการคลังในรัฐบาลแห่งชาติในปี 1921

เมื่อสแตนลีย์ บอล์ดวินเกษียณในเดือนพฤษภาคม 1927 เชมเบอร์ลินสืบตำแหน่งเขาเป็นนายกรัฐมนตรี ในตำแหน่งของเขาถูกครอบงำโดยปัญหานโยบายต่อประเทศเยอรมนีที่ก้าวร้าวเพิ่มขึ้น และการปฏิบัติของเขาที่มิวนิกเป็นที่นิยมอย่างกว้างขวางในหมู่ชาวอังกฤษในเวลานั้น เมื่อฮิตเลอร์ยังคงก้าวร้าวต่อ เชมเบอร์ลินปฏิญาณจะพิทักษ์เอกราชของโปแลนด์หากโปแลนด์ถูกโจมตี ซึ่งเป็นพันธมิตรที่นำบริเตนเข้าสู่สงครามเมื่อเยอรมนีโจมตีโปแลนด์ในปี 1939

เชมเบอร์ลินลาออกจากตำแหน่งนายกรัฐมนตรีเมื่อวันที่ 10 พฤษภาคม 1940 หลังฝ่ายสัมพันธมิตรถูกบังคับให้ถอยจากนอร์เวย์ เพราะเขาเชื่อว่ารัฐบาลที่ได้รับการสนับสนุนจากทุกพรรคการเมืองสำคัญ และพรรคแรงงานและอนุรักษนิยมจะไม่เข้าร่วมรัฐบาลที่เขาเป็นหัวหน้า วินสตัน เชอร์ชิลล์สืบตำแหน่งเขาแต่เขายังเป็นที่เคารพอยู่มากในรัฐสภา โดยเฉพาะในหมู่อนุรักษนิยม ก่อนหน้าสุขภาพที่เลวจะบังคับให้เขาลาออก เขาเป็นสมาชิกสำคัญในคณะรัฐมนตรีสงครามของเชอร์ชิลล์ โดยเป็นหัวหน้าเมื่อเชอร์ชิลล์ไม่อยู่ เชมเบอร์ลินถึงแก่อสัญกรรมด้วยโรคมะเร็งลำไส้ใหญ่หกเดือนหลังลาออกจากตำแหน่งนายกรัฐมนตรี
เซปพาเรเตอร์

เซปพาเรเตอร์ (อังกฤษ : Separator (oil production)) เป็นท่อหรือถังที่บรรจุแรงดัน เพื่อใช้แยกของไหลที่ส่งมาจากหลุมผลิตปิโตรเลียม ทั้งน้ำมันและแก๊ส ซึ่งเซปพาเรเตอร์ในเชิงของการผลิตปิโตรเลียมนั้นหมายถึงท่อหรือถังที่มีขนาดใหญ่ออกแบบเพื่อแยกของไหลที่ผลิตได้ ส่วนใหญ่เซพาเรเตอร์จะตั้งอยู่ใกล้กับปากหลุม ชุมทางท่อ ซึ่งของไหลจะถูกแยกจากหลุมผลิตเหล่านี้เพื่อแยกเป็นน้ำมันและแก๊ส หรือของเหลวและแก๊ส ซึ่งสำหรับเซปพาเรเตอร์ของน้ำมันและแก๊สจะมีส่วนประกอบสำคัญคือ

1. ถังที่ประกอบด้วย (a) อุปกรณ์หรือชิ้นส่วนขั้นต้นของเซปพาเรเตอร์, (b) ชิ้นส่วน Gravity settling, (c) Mist extractor เพื่อแยกอนุภาคเล็กๆของของเหลวออกจากแก๊ส, (d) ทางออกของแก๊ส, (e) Liquid settling เพื่อแยกแก๊สและไอออกจากน้ำมัน (สำหรับในเซปพาเรเตอร์ที่ใช้แยก 3 สถานะ จะแยกน้ำออกจากน้ำมัน), (f) ทางออกของน้ำมัน, และ (g) ทางออกของน้ำ (ในเซปพาเรเตอร์ 3 สถานะ)

2. ปริมาตรที่เพียงพอสำหรับใส่ของเหลวที่มาจากหลุมหรือท่อ

3. ส่วนสูงและเส้นผ่านศูนย์กลางที่เพียงพอสำหรับแยกของเหลวออกจากแก๊สซึ่งทำให้ Mist extractor ไม่ท่วม

4. ส่วนควบคุมระดับน้ำมันในเซพาเรเตอร์ ซึ่งปกติประกอบด้วยตัวควบคุมระดับของของเหลวและวาล์วที่ทางออกของน้ำมัน

5. วาล์วกันการไหลกลับของความดันที่ทางออกของแก๊สเพื่อทำให้ความดันภายในถังคงที่

6. อุปกรณ์ปล่อยความดัน

เซปพาเรเตอร์ทำงานโดยหลักการที่ว่าส่วนประกอบทั้งสามในเซปพาเรเตอร์มีความหนาแน่นที่ต่างกัน ซึ่งจะทำให้พวกมันแบ่งเป็นชั้นๆเมื่อเคลื่อนที่อย่างช้าๆคือ แก๊สอยู่ด้านบน น้ำอยู่ด้านล่าง และน้ำมันอยู่ตรงกลาง ส่วนพวกของแข็ง เช่นอนุภาคของทรายจะตกอยู่ที่ด้านล่างของเซปพาเรเตอร์
เจมส์ สแตนนัป เอิร์ลสแตนนัปที่ 7

เจมส์ ริชาร์ด สแตนนัป, เอิร์ลที่ 13 แห่งเชสเตอร์ฟีลด์และเอิร์ลสแตนนัปที่ 7 () เป็นนักการเมืองพรรคอนุรักษนิยมชาวอังกฤษ

เจมส์ สแตนนัปเป็นบุตรคนแรกของอาร์เธอร์ สแตนนัป กับ อีฟลิน เพนน์ฟาเธอร์ บุตรสาวของริชาร์ด เพนน์ฟาเธอร์แห่งโนคีแวน กับ เอมิลี่ บัตเลอร์ ส่วนเอ็ดวาร์ด สแตนนัป และ ฟิลลิป สแตนนัป เป็นลุงของเขา
ลอร์ดสแตนนัปแต่งงานกับเลดี้ ไอลีน บราวน์ บุตรสาวคนโตของจอร์จ บราวน์, มาร์เควสส์แห่งซลิโกและ อากาธา สจ๊วต ฮอดก์สัน หลานสาวของวิลเลียม ฟอร์ตซิท พวกเขาไม่มีบุตรด้วยกัน ไอลีน บราวน์เสียชีวิตในเดือนกันยายน พ.ศ. 2483 อายุ 51 ปี
ปีเตอร์ เบนเน็ต บารอนเบนเน็ตแห่งเอ็ดจ์บาสตันที่ 1

ปีเตอร์ เฟรเดอริก บลักเกอร์ เบนเน็ต บารอนเบนเน็ตแห่งเอ็ดจ์บาสตันที่ 1 () (16 เมษายน พ.ศ. 2423 - 27 กันยายน พ.ศ. 2500) รู้จักกันในชื่อ เซอร์ปีเตอร์ เบนเน็ต ระหว่างปี พ.ศ. 2484-พ.ศ. 2496 เป็นนักธุรกิจชาวอังกฤษและเป็นนักการเมืองพรรคพรรคอนุรักษนิยม

ปีเตอร์ เบนเน็ต เป็นบุตรของเฟรเดอริก ซี. เบนเน็ต กับ แอนนี บลัคเกอร์ เบนเน็ต ได้ศึกษาที่โรงเรียนคิงเอดเวิดส์ และที่มหาวิทยาลัยเบอร์มิงแฮม

ลอร์ดเบนเน็ตแห่งเอ็ดจ์บาสตันแต่งงานกับเอกเนส พัลเมอร์ ลูกสาวของโจเซฟ พัลเมอร์ ลอร์ดเบนเน็ตเสียชีวิตในปี พ.ศ. 2500 อายุได้ 77 ปี แอกเนส ภรรยาม่ายของเขา เสียชีวิตในปี พ.ศ. 2512 พวกเขาทั้งสองอาศัยอยู่ที่ อาร์เดนโคต, ลุตตเรลล์ โรด, โฟร์ โอ๊กส์, ซุตตัน โคลด์ฟิลด์, เบอร์มิงแฮม
เซอร์ฟรานซิส โลว์ บารอนเน็ตที่ 1

เซอร์ฟรานซิส วิลเลียม โลว์ บารอนเน็ตที่ 1 (8 มกราคม พ.ศ. 2395 - 12 พฤศจิกายน พ.ศ. 2472) เป็นนักการเมืองพรรคอนุรักษนิยม เขาแต่งงานกับแมรี โฮลเดนและมีบุตรด้วยกัน 4 คน
วิลเลียม คาเวนดีช มาร์ควิชแห่งฮาร์ธิงตัน

วิลเลียม จอห์น โรเบิร์ต "บิลลี" คาเวนดีช มาร์ควิชแห่งฮาร์ธิงตัน () (10 ธันวาคม พ.ศ. 2460 - 9 กันยายน พ.ศ. 2487) เป็นนักการเมืองชาวอังกฤษ เขาเป็นบุตรชายคนโตของเอ็ดวาร์ด วิลเลียม สเปนเซอร์ คาเวนดีช กับภรรยาของเขา แมรี อลิซ แกสคอยน์-เซซิล เขาเป็นสามีของแคทลีน แอกเนส "คิก" เคนเนดี น้องสาวของประธานาธิบดีในอนาคต จอห์น ฟิตซ์เจอรัลด์ "แจ็ก" เคนเนดี
หม่อมเจ้าสง่างาม สุประดิษฐ์

หม่อมเจ้าสง่างาม สุประดิษฐ์ (พ.ศ. 2400 - 23 เมษายน พ.ศ. 2460 ) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร กับหม่อมแช่ม สุประดิษฐ์ ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมเจ้าสง่างาม สุประดิษฐ์ ประสูติเมื่อ พ.ศ. 2400 เมื่อท่านเจริญพระชันษาก็ได้เข้ารับราชการ ทรงสมัครเข้าเป็นนายเสือป่าตั้งแต่แรกตั้งกองเสือป่าใน พ.ศ. 2454 และได้รับพระราชทานธงประจำตัวนายหมู่เสือป่าเป็นธงพื้นสีขาว (เพราะประสูติวันจันทร์) ลายกลางเป็นภาพ พราหมณ์แต่งตัว ซึ่งตรงกับพระนามสง่างาม และได้รับตำแหน่งผู้ว่าราชการจังหวัดมีนบุรี โดยมีประกาศแต่งตั้งดังนี้

ประกาศกระทรวงนครบาล

ตั้งเมืองใหม่

"ด้วยทรงพระกรุณาโปรดเกล้าฯ พระราชทานพระบรมราชานุญาตให้รวมท้องแขวงอำเภอคลองสามวา, อำเภอแสนแสบ, อำเภอจีระดับ, แลอำเภอหนองจอก ทั้ง ๔ อำเภอในทุ่งแสนแสบนั้น ยกขึ้นเปนเมืองตั้งใหม่ ณ ตำบลสามแยกคลองสามวากับคลองแสนแสบ รวมอยู่ในมณฑลกรุงเทพฯ พระราชทานนามว่า "เมืองมีนบุรี" แลทรงพระกรุณาโปรดเกล้าฯ ให้หม่อมเจ้าสง่างามเปนข้าหลวงรักษาราชการเมืองตั้งแต่วันที่ ๑ กันยายน รัตนโกสินทร ศก ๑๒๑ เปนต้นไป"

ศาลาว่าการนครบาล

วันที่ ๒๖ สิงหาคม รัตนโกสินทร ศก ๑๒๑

(ลงพระนาม) นเรศวรฤทธิ์

เสนาบดีกระทรวงนครบาล

หม่อมเจ้าสง่างาม ทรงเป็นผู้ว่าราชการจังหวัดมีนบุรี พระองค์แรกและพระองค์เดียว ต่อมาในปี พ.ศ. 2474 จังหวัดมีนบุรีได้ถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่ 1

หม่อมเจ้าสง่างาม สุประดิษฐ์ สิ้นชีพิตักษัยเมื่อ 23 เมษายน พ.ศ. 2460 พระชันษา 60 ปี พระราชทานเพลิงพระศพ ณ วัดตรีทศเทพ เมื่อวันที่ 4 พฤษภาคม พ.ศ. 2462

หม่อมเจ้าสง่างาม สุประดิษฐ์ มีพระโอรส-ธิดา ดังนี้